REPUBLIKA SRBIJA

NARODNA SKUPŠTINA

Odbor za ljudska i manjinska prava

i ravnopravnost polova

08 Broj: 06-2/205-21

31. maj 2021. godine

B e o g r a d

**Z A P I S N I K**

**SA OSME SEDNICE ODBORA ZA LjUDSKA I MANjINSKA PRAVA I RAVNOPRAVNOST POLOVA**

**ODRŽANE 20. MAJA 2021. GODINE**

 Sednica je počela u 9 časova.

 Sednicom je predsedavao predsednik Odbora dr Muamer Bačevac.

 Sednici su prisustvovali: prof. dr Dragoljub Acković, Sandra Joković, Dejan Stošić, Vesna Nedović, Vesna Stjepanović, Dragana Branković Minčić, Dragana Radinović, Stefan Srbljanović, Nebojša Bakarec, Jelena Mihailović, Nina Pavićević, Aleksandar Jovanović i Zoltan Pek, članovi Odbora.

 Sednici nisu prisustvovali članovi Odbora: Andrijana Avramov, Nikola Kožović i Selma Kučević.

 Sednici je prisustvovala Gordana Čomić, ministarka za ljudska i manjinska prava i društveni dijalog, sa saradnicima: Mina Rolović-Jočić, Nina Mitić i Aleksandra Rašković.

 Predsedavajući je konstatovao da su ispunjeni uslovi za rad i odlučivanje te je predložio sledeći

Dnevni red:

1. Razmatranje Predloga zakona o izmenama i dopunama Zakona o zabrani diskriminacije, koji je podnela Vlada (broj 011-742/21 od 26. aprila 2021. godine), u pojedinostima;
2. Razmatranje Predloga zakona o rodnoj ravnopravnosti, koji je podnela Vlada (broj 011-741/21 od 26. aprila 2021. godine), u pojedinostima.

 Odbor je jednoglasno PRIHVATIO predloženi Dnevni red.

 Predsednik Odbora je predložio da Odbor u okviru svake tačke dnevnog reda obavi zajedničku raspravu o svim amandmanima, kao i da se po zaključenju rasprave obavi grupno glasanje o amandmanima.

 Odbor je odlučio da prihvati ovaj predlog.

 **PRVA TAČKA DNEVNOG REDA:** Razmatranje Predloga zakona o izmenama i dopunama Zakona o zabrani diskriminacije, koji je podnela Vlada

 Predsedavajući je konstatovao da je na Predlog ovog zakona podneto 10 amandmana. Vlada je dostavila mišljenje na podnete amandmane i prihvatila je tri amandmana:

 - na član 7. koji je podneo narodni poslanik Đorđe Komlenski;

 - na član 20. koji je podnela narodni poslanik Jelena Žarić Kovačević;

 - na član 27. koji je podnela narodni poslanik Jelena Žarić Kovačević.

 Takođe je naveo da je uočena potreba da Odbor podnese amandmane na član 7. i 15. Predloga ovog zakona. Predlozi amandmana su podeljeni pre početka sednice članovima Odbora i glase:

A M A N D M A N I

 U članu 7. Predloga Zakona o izmenama i dopunama Zakona o zabrani diskriminacije, kojim se menja član 14. Zakona o zabrani diskriminacije, dodaje se novi stav 2. koji glasi:

 „Posebne mere iz stava 1. ovog člana primenjuju se dok se ne postigne cilj zbog kojeg su propisane, ako zakonom nije drugačije propisano.”

 Dosadašnji st. 2-4. postaju st. 3-5.

O b r a z l o ž e nj e

 Amandmanom se predlaže usaglašavanje sa preporukom Evropske komisije protiv rasizma i netolerancije Saveta Evrope (ECRI) u okviru Opšte preporuke broj 7. član 5. i zapažanjima o Predlogu zakona koji je ECRI dostavio Republici Srbiji 14. maja 2021. godine.

A M A N D M A N II

 U članu 15. Predloga zakona o izmenama i dopunama Zakona o zabrani diskriminacije, kojim se menja član 33. Zakona o zabrani diskriminacije, tačka 4) briše se.

 Dosadašnje tač. 5)-13) postaju tač. 4)-12).

O b r a z l o ž e nj e

Poverenik je u tački 3) istog člana već ovlašćen da podnosi tužbe zbog povrede prava iz ovog zakona u svoje ime i za račun diskriminisanog lica, čime mu je i određeno svojstvo u postupku. S obzirom da je već ovlašćen da pokreće postupke, a samim tim da u tom svojstvu kao inicijator postupka, potencijalno uđe i u već postojeće postupke, tačka 4) kojom se on ovlašćuje da ulazi kao umešač je nepotrebna.

Predsednik Odbora je otvorio diskusiju o svim predloženim amandmanima na Predlog zakona o izmenama i dopunama Zakona o zabrani diskriminacije i s obzirom da nije bilo prijavljenih za reč, prešlo se na glasanje.

Stavio je na glasanje predlog amandmana Odborana član 7**.** Predloga zakona o izmenama i dopunama Zakona o zabrani diskriminacije i konstatovao da je Odbor većinom glasova PRIHVATIO predlog, odnosno odlučio da podnese amandman na član 7. Predloga zakona.

Predsednik Odbora je zatražio da se ministarka izjasni da li prihvata amandman Odbora.

 Gordana Čomić,ministarka za ljudska i manjinska prava i društveni dijalog, jeprihvatila amandmanOdborai tom prilikom se zahvalila svim članovima Odbora i predsedniku Odbora.

 Predsednik Odbora je stavio na glasanje predlog amandmana Odborana član 15**.** Predloga zakona o izmenama i dopunama Zakona o zabrani diskriminacije i konstatovao da je Odbor većinom glasova PRIHVATIO predlog, odnosno odlučio da podnese amandman na član 15. Predloga zakona.

 Predsednik Odbora je zatražio da se ministarka izjasni da li prihvata amandman Odbora.

 Gordana Čomić, ministarka za ljudska i manjinska prava i društveni dijalog, je prihvatila amandman.

 Zatim je predsednik Odbora stavio na glasanje amandmane koje je Vlada prihvatila, a to je amandman: na član 7. koji je podneo narodni poslanik Đorđe Komlenski i amandmani na član 20. i član 27. koji je podnela narodna poslanica Jelena Žarić Kovačević i konstatovao da je Odbor većinom glasova odlučio da predloži Narodnoj skupštini da PRIHVATI ove amandmane.

 Na kraju je stavio na glasanje amandmane koje Vlada nije prihvatila i nakon zaključenog glasanja konstatovao da je Odbor većinom glasova odlučio da predloži Narodnoj skupštini da ODBIJE oveamandmane.

Za izvestioca Odbora na sednici Narodne skupštine određen je predsednik Odbora dr Muamer Bačevac.

**DRUGA TAČKA DNEVNOG REDA**:Razmatranje Predloga zakona o rodnoj ravnopravnosti

Predsednik Odbora je konstatovao da je na Predlog zakona podneto 69 amandmana, koje su podneli narodni poslanici Sandra Božić, Snežana Paunović i Đorđe Komlenski, od kojih je Vlada prihvatila 17 amandmana: na član 1, 3, 4, 6, 10, 13, 14, 27, 36, 37, 51, 53, 60, 65 i 68, koje su podnele narodne poslanice Sandra Božić i Snežana Paunović.

Otvorio je diskusiju po svim podnetim amandmanima. S obzirom da se niko nije javio za reč, zaključio je diskusiju i stavio na glasanje amandmane koje je Vlada prihvatila. Konstatovao je da je Odbor većinom glasova odlučio da predloži Narodnoj skupštini da PRIHVATI amandmane na član 1, 3, 4, 6, 10, 13, 14, 27, 36, 37, 51, 53, 60, 65 i 68, koje su podnele narodne poslanice Sandra Božić i Snežana Paunović.

 Na kraju je stavio na glasanje amandmane koje Vlada nije prihvatila. Nakon zaključenog glasanja konstatovao je da je Odbor većinom glasova odlučio da predloži Narodnoj skupštini da ODBIJE oveamandmane.

Za izvestioca Odbora na sednici Narodne skupštine određen je predsednik Odbora dr Muamer Bačevac.

Sednica Odbora je zaključena u 9:13 časova.

SEKRETAR ODBORA PREDSEDNIK ODBORA

Rajka Vukomanović dr Muamer Bačevac